Museum da minieras Alp Taspin
Il museum situà il pli aut da la Svizra

Purtret
Dapi l'onn 2010 documentescha il museum da minieras Alp Taspin, co che fin a 70 miniers explotavan dal 17avel fin il 19avel tschientaner metals senza fier sin passa 2200 meters sur mar. Il museum ch'è bain situà il pli aut da la Svizra sa chatta en in'anteriura stalla da portgs ed è tant in local d'infurmaziun sco er il punct da partenza per las visitas guidadas tras la galaria dad 80 meters lunghezza che sa chatta en proxima vischinanza. En il museum vegnan preschentadas las singulas etappas da la lavur en las minieras e l'istorgia regiunala da l'explotaziun da minerals. 

L'explotaziun da metals senza fier sin l'Alp Taspin aut sur Ziràn è documentada dapi l'onn 1605 ed ha durà fin l'onn 1892. Durant ils onns ils pli prosperaivels vegniva producì fin a 1900 tonnas minerals crivs en las minieras da tut la Val Schons. Da quests minerals vegnivan extratgas bunamain 16 tonnas plum e 65 kilos argient.